
	Propunerea de rezoluție
	Amendamentul

	2.	reafirmă cât este de important să existe o dezbatere publică cu privire la domeniile de activitate ale UE, pentru a se asigura că cetățenii sunt bine informați despre sfera de cuprindere a competențelor Uniunii și despre diferitele niveluri ale procesului decizional; cere din nou, în acest sens, să se desfășoare campanii de informare mai ample, prin implicarea activă a serviciilor de comunicare existente în UE, pentru a ajuta la îmbunătățirea cunoștințelor cetățenilor despre dreptul lor de a adresa petiții și despre sfera de cuprindere a responsabilităților UE și a competențelor Comisiei pentru petiții;
	2.	reafirmă cât este de important să existe o dezbatere publică cu privire la domeniile de activitate ale UE, pentru a se asigura că cetățenii sunt bine informați despre sfera de cuprindere a competențelor Uniunii și despre diferitele niveluri ale procesului decizional; cere din nou să se desfășoare campanii de informare mai ample, în special în regiunile îndepărtate și în rândul grupurilor subreprezentate de cetățeni, precum tinerii, femeile, comunitățile rurale și insulare, prin implicarea activă a serviciilor de comunicare existente în UE, pentru a ajuta la îmbunătățirea cunoștințelor cetățenilor despre dreptul lor de a adresa petiții și despre sfera de cuprindere a responsabilităților UE și a competențelor Comisiei pentru petiții; solicită ca comunicarea cu petiționarii să fie mai clară și fără jargon și ca rolul și limitările Comisiei pentru petiții să fie mai bine explicate publicului, în special pentru utilizatorii vulnerabili sau pentru cei care trimit pentru prima dată o petiție;

	4.	reliefează că petițiile reprezintă o ocazie unică pentru Parlament și alte instituții ale UE de a interacționa direct cu cetățenii UE și de a purta un dialog regulat cu ei, mai ales dacă aceștia sunt afectați de punerea în aplicare defectuoasă sau de încălcarea dreptului UE; evidențiază că instituțiile UE și autoritățile naționale, regionale și locale trebuie să întrețină o cooperare consolidată în anchetele privind punerea în aplicare și respectarea legislației UE; consideră că această cooperare este esențială pentru a răspunde la preocupările cetățenilor privind aplicarea dreptului UE și a găsi soluții la ele și contribuie la întărirea legitimității democratice și la o mai mare asumare a răspunderii Uniunii; solicită deci ca reprezentanții statelor membre să participe la reuniunile comisiei și ca autoritățile naționale să răspundă prompt și detaliat la cererile de clarificare sau de informații care le sunt adresate de Comisia pentru petiții;
	4.	reliefează că petițiile reprezintă o ocazie unică pentru Parlament și alte instituții ale UE de a interacționa direct cu cetățenii UE și de a purta un dialog regulat cu ei, mai ales dacă aceștia sunt afectați de punerea în aplicare defectuoasă sau de încălcarea dreptului UE; evidențiază că instituțiile UE și autoritățile naționale, regionale și locale trebuie să întrețină o cooperare consolidată în anchetele privind punerea în aplicare și respectarea legislației UE; consideră că această cooperare este esențială pentru a răspunde la preocupările cetățenilor privind aplicarea dreptului UE și a găsi soluții la ele și contribuie la întărirea legitimității democratice și la o mai mare asumare a răspunderii Uniunii; solicită deci o participare semnificativă a reprezentanților statelor membre la reuniunile comisiei și ca autoritățile naționale să răspundă prompt și detaliat la cererile de clarificare sau de informații care le sunt adresate de Comisia pentru petiții pentru a asigura monitorizarea adecvată a petițiilor;

	8.	reamintește că baza de date e-Petition este un instrument intern esențial care le permite membrilor Comisiei pentru petiții să acceseze toate informațiile necesare pentru a urmări stadiul în care se află petiția și pentru a putea decide în cunoștință de cauză modul de tratare a petițiilor; observă că baza de date e-Petition are un rol important și în comunicarea cu petiționarii;
	8.	reamintește că baza de date e-Petition este un instrument intern esențial care le permite membrilor Comisiei pentru petiții să acceseze toate informațiile necesare pentru a urmări stadiul în care se află petiția și pentru a putea decide în cunoștință de cauză modul de tratare a petițiilor; observă că baza de date e-Petition are un rol important și în comunicarea cu petiționarii; subliniază necesitatea de a moderniza în continuare instrumentele digitale ale Comisiei pentru petiții și sugerează să se analizeze utilizarea responsabilă a inteligenței artificiale, cu supraveghere umană, pentru a îmbunătăți tratarea petițiilor;

	9.	amintește angajamentul Comisiei de a crea un instrument informatic interinstituțional între Comisie și Parlament cu ajutorul căruia să facă schimb de informații și documente privind toate acțiunile întreprinse ca urmare a petițiilor, cum ar fi procedurile de constatare a neîndeplinirii obligațiilor, propunerile legislative sau răspunsurile autorităților naționale, mărind astfel transparența și eficiența tratării petițiilor, ceea ce, într-un context mai larg, ar contribui la creșterea încrederii cetățenilor în instituțiile UE și în proiectul european;
	9.	amintește angajamentul Comisiei de a crea un instrument informatic interinstituțional între Comisie și Parlament cu ajutorul căruia să facă schimb de informații și documente privind toate acțiunile întreprinse ca urmare a petițiilor, cum ar fi procedurile de constatare a neîndeplinirii obligațiilor, propunerile legislative sau răspunsurile autorităților naționale, mărind astfel transparența și eficiența tratării petițiilor, ceea ce, într-un context mai larg, ar contribui la creșterea încrederii cetățenilor în instituțiile UE și în proiectul european, și solicită implementarea rapidă a unui astfel de instrument informatic interinstituțional;

	12.	constată că mediul a rămas principalul domeniu care i-a preocupat pe petiționari în 2024, în condițiile în care peste 20 % din petiții au ridicat probleme de mediu; evidențiază că este important să se satisfacă așteptările cetățenilor UE referitoare la protecția mediului și invită insistent Comisia, împreună cu statele membre, să asigure punerea corectă în aplicare a legislației UE în domeniul protecției mediului;
	12.	constată că mediul a rămas principalul domeniu care i-a preocupat pe petiționari în 2024, în condițiile în care peste 20 % din petiții au ridicat probleme de mediu; ia act de numărul semnificativ de petiții care denunță încălcări ale legislației UE în domeniul mediului în mai multe state membre; observă că problemele raportate de petiționari și discutate în comisie includ protecția lupilor în UE, efectele toxice pe termen lung ale pesticidelor și încălcarea Directivei privind emisiile industriale care rezultă din gestionarea unui combinat siderurgic; evidențiază că este important să se satisfacă așteptările cetățenilor UE referitoare la protecția mediului și invită insistent Comisia, împreună cu statele membre, să asigure punerea corectă în aplicare a legislației UE în domeniul protecției mediului;

	12a.	ia act de faptul că au fost abordate și alte chestiuni de Comisia pentru petiții, cum ar fi protecția drepturilor copiilor, inclusiv siguranța online, și îmbunătățirea bunăstării animalelor; atrage atenția asupra petițiilor care vizează încălcări ale drepturilor pasagerilor; constată, de asemenea, că numeroase petiții au exprimat preocupări cu privire la protecția datelor și, în special, la punerea în aplicare a Regulamentului general privind protecția datelor; scoate în evidență și numărul de petiții care abordează criza locuințelor în toate statele membre; observă că Comisia pentru petiții s-a ocupat de responsabilitățile întreprinderilor din sectorul combustibililor fosili în criza costului vieții, de preocupările legate de siguranța feroviară și de protecția drepturilor lucrătorilor; ia act de examinarea petiției privind cultura și patrimoniul național; reamintește că Comisia pentru petiții a discutat despre mai multe petiții privind anularea permiselor de ședere permanentă ale cetățenilor ruși; ia act de faptul că Comisia pentru petiții a primit un număr substanțial de petiții privind statul de drept în statele membre, care au fost dezbătute în comisie; ia în seamă petițiile depuse privind condițiile de primire a imigranților și a solicitanților de azil în statele membre și ia act de petițiile care raportează cazuri de discriminare; se așteaptă la o monitorizare adecvată și la informații actualizate din partea Comisiei cu privire la toate aceste petiții;

	15.	reamintește că relațiile cu Ombudsmanul European reprezintă una dintre responsabilitățile conferite Comisiei pentru petiții prin Regulamentul de procedură al Parlamentului; salută cooperarea constructivă a Parlamentului cu Ombudsmanul European, cu care Comisia pentru petiții împărtășește obiectivul de a asigura transparența, profesionalismul și integritatea instituțiilor UE față de cetățenii europeni; salută și participarea sa la Rețeaua europeană a ombudsmanilor;
	15.	reamintește că relațiile cu Ombudsmanul European reprezintă una dintre responsabilitățile conferite Comisiei pentru petiții prin Regulamentul de procedură al Parlamentului; subliniază rolul Comisiei pentru petiții în procesul pentru alegerea Ombudsmanului European, în special în organizarea audierii publice cu toți candidații eligibili, care a avut loc la 3 decembrie 2024 și care a fost deschisă tuturor deputaților în Parlamentul European, oferindu-le astfel posibilitatea democratică și transparentă de a face schimb de opinii cu candidații și de a evalua independența, calificările și profesionalismul acestora, precum și de a-și exprima viziunea asupra biroului Ombudsmanului European în cadrul arhitecturii instituționale a UE; salută cooperarea constructivă a Parlamentului cu Ombudsmanul European, cu care Comisia pentru petiții împărtășește obiectivul de a asigura transparența, profesionalismul și integritatea instituțiilor UE față de cetățenii europeni; salută și participarea sa la Rețeaua europeană a ombudsmanilor;

	16.	recunoaște că Ombudsmanul European contribuie periodic la lucrările Comisiei pentru petiții pe parcursul anului; este ferm convins că instituțiile, organele și agențiile Uniunii trebuie să dea curs consecvent și efectiv recomandărilor Ombudsmanului;
	16.	încurajează contribuțiile periodice constante ale Ombudsmanului European la lucrările Comisiei pentru petiții pe parcursul anului; este ferm convins că instituțiile, organele și agențiile Uniunii trebuie să dea curs consecvent și efectiv recomandărilor Ombudsmanului; subliniază rolul esențial al Ombudsmanului European în promovarea transparenței, a bunei administrări și a protecției drepturilor cetățenilor; solicită o cooperare mai strânsă între Comisia pentru petiții și biroul Ombudsmanului;

	17.	constată că, în pofida suspendării lucrărilor în vederea alegerilor europene, Comisia pentru petiții și-a exprimat poziția față de chestiunile importante ridicate în petiții și a formulat recomandări cu privire la ele, adoptând două rapoarte de misiune în urma vizitelor de informare;
	17.	constată că, în pofida suspendării lucrărilor în vederea alegerilor europene, Comisia pentru petiții și-a exprimat poziția față de chestiunile importante ridicate în petiții și a formulat recomandări cu privire la ele, adoptând două rapoarte de misiune în urma vizitelor de informare desfășurate în a doua jumătate a anului 2023, și anume misiunea în Irlanda privind construcțiile cu mică și misiunea în Spania privind imersiunea lingvistică din Catalonia; subliniază importanța punerii în aplicare de către autoritățile catalane a recomandărilor formulate de Comisia pentru petiții în raportul său din 19 martie 2024, care vizează protejarea drepturilor lingvistice ale studenților și ale familiilor acestora;

	17a.	ia act de numărul tot mai mare de petiții referitoare la politica în domeniul educației, în special la recunoașterea calificărilor didactice în toate statele membre; subliniază, în acest sens, întrebarea cu solicitare de răspuns oral privind condițiile de muncă ale profesorilor din UE adresată Comisiei de Comisia pentru petiții; este alarmat de răspunsul oral al Comisiei care confirmă că deficitul de cadre didactice reprezintă o problemă serioasă, fapt reflectat și de rezultatele recente ale PISA, niciun stat membru nereușind să își îmbunătățească performanța în ceea ce privește competențele de bază; invită, în acest sens, Comisia și statele membre să își intensifice în mod semnificativ eforturile de îmbunătățire a sistemelor lor de învățământ școlar, sporind în același timp atractivitatea profesiei de cadru didactic, inclusiv prin finanțare și programe;

	O.	întrucât, atunci când adoptă ordinea de zi a reuniunilor, Comisia pentru petiții acordă atenție petițiilor și subiectelor care sunt de mare interes pentru dezbaterile de la nivelul UE, precum și necesității de a menține o acoperire geografică echilibrată a subiectelor, în funcție de petițiile primite;
	O.	întrucât, atunci când adoptă ordinea de zi a reuniunilor, Comisia pentru petiții se străduiește să discute petiții și subiecte care sunt de mare interes pentru dezbaterile de la nivelul UE, precum și necesității de a menține o acoperire geografică echilibrată a subiectelor, în funcție de petițiile primite;

	4a.	Parlamentul European reamintește că, la începutul anului 2024, Comisia pentru petiții a primit un număr semnificativ de petiții care exprimau preocupări cu privire la presupuse amenințări la adresa statului de drept în Spania; ia act de dezbaterea comună care a avut loc în ianuarie 2024 cu privire la mai multe petiții care abordează evoluția situației din Spania, în special în ceea ce privește propunerea guvernului pentru o lege a amnistiei și posibilele implicații ale acesteia pentru cadrul juridic din Spania și cel al UE;

